ข้อบัญญัติองค์การบริหารส่วนตำบลกำเนิดนพคุณข้อบัญญัติองค์การบริหารส่วนตำบลกำเนิดนพคุณเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลกำเนิดนพคุณอำเภอบางสะพาน จังหวัดประจวบคีรีขันธ์พ.ศ. ๒๕๕๓[๑] อาศัยอำนาจตามความในมาตรา ๙ แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลกำเนิดนพคุณโดยความเห็นชอบของสภาองค์การบริหารส่วนตำบลกำเนิดนพคุณจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลกำเนิดนพคุณ เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลกำเนิดนพคุณ อำเภอบางสะพานจังหวัดประจวบคีรีขันธ์ พ.ศ. ๒๕๕๓ข้อ ๒ ข้อบัญญัติองค์การบริหารส่วนตำบลกำเนิดนพคุณนี้ให้ใช้บังคับตั้งแต่วันที่๑๓ ตุลาคม ๒๕๕๓ เป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมชุมชนบางสะพาน(ปรับปรุงครั้งที่ ๑) ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในข้อบัญญัติบริเวณที่ ๑ หมายความว่า พื้นที่ในบริเวณ ด้านเหนือ จดเส้นขนานระยะ๔๐๐ เมตร กับศูนย์กลางทางหลวงแผ่นดินหมายเลข ๓๑๖๙ ด้านตะวันออกจดแนวเขตเทศบาลตำบลกำเนิดนพคุณ ด้านใต้ จดเส้นขนานระยะ ๕๐ เมตรกับคลองบางสะพานใหญ่ ฝั่งเหนือ ด้านตะวันตก จดเส้นขนานระยะ ๑๕๐ เมตรกับศูนย์กลางทางหลวงชนบท ปข ๔๐๐๗ บ้านท่าหล่อ - บ้านหนองระแวงและถนนร่วมใจฟากตะวันออกทั้งนี้ ยกเว้นโรงพยาบาลบางสะพานบริเวณที่ ๒ หมายความว่า พื้นที่ในบริเวณ ด้านเหนือ จดถนนกำเนิดนพคุณ๕/๓ ฟากใต้ โรงเรียนบ้านห้วยทรายขาว และเส้นขนานระยะ ๕๐ เมตร กับคลองยายริดฝั่งใต้ ด้านตะวันออก จดถนนห้วยทรายขาว ๑ ฟากตะวันตก เส้นขนานระยะ ๑๕๐ เมตรกับศูนย์กลางทางหลวงชนบท ปข ๔๐๐๗ บ้านท่าหล่อ - บ้านหนองระแวง โรงพยาบาลบางสะพานและถนนร่วมใจ ฟากตะวันตก ด้านใต้ จดเส้นขนานระยะ ๔๐๐ เมตรกับศูนย์กลางทางหลวงแผ่นดินหมายเลข ๓๑๖๙ แนวเขตเทศบาลตำบลกำเนิดนพคุณและเส้นขนานระยะ ๕๐ เมตร กับคลองบางสะพานใหญ่ ฝั่งเหนือ ด้านตะวันตกจดเส้นขนานระยะ ๓๕๐ เมตร กับศูนย์กลางทางหลวงชนบท ปข ๔๐๐๗ บ้านท่าหล่อ - บ้านหนองระแวงและเส้นขนานระยะ ๑๐๐ เมตร กับถนนร่วมใจบริเวณที่ ๓ หมายความว่า พื้นที่ในบริเวณ ด้านเหนือจดเส้นตั้งฉากกับทางหลวงชนบท ปข ๔๐๐๗ บ้านท่าหล่อ - บ้านระแวง ทั้งสองฟากที่จุดซึ่งอยู่ห่างจากศูนย์กลางถนนท่าหล่อ - บ้านดอนเคี่ยม บรรจบกับทางหลวงชนบท ปข๔๐๐๗ บ้านท่าหล่อ - บ้านหนองระแวง ไปทางทิศตะวันตกเฉียงใต้ ตามแนวทางหลวงชนบท ปข๔๐๐๗ บ้านท่าหล่อ - บ้านหนองระแวง เป็นระยะ ๒๐๐ เมตร และถนนกำเนิดนพคุณ ๔/๒ฟากตะวันตก ฟากตะวันออก และฟากใต้ ด้านตะวันออก จดเขตทางรถไฟสายใต้ ฟากตะวันตกและแนวเขตป่าสงวนแห่งชาติ ป่าเขาสีเสียด ด้านใต้ จดแนวเขตเทศบาลตำบลกำเนิดนพคุณและเส้นขนานระยะ ๕๐ เมตร กับคลองยายริด ฝั่งใต้ และฝั่งเหนือด้านตะวันตกจดเส้นตั้งฉากกับทางหลวงแผ่นดินหมายเลข ๓๑๖๙ ฟากเหนือที่ซึ่งอยู่ห่างจากศูนย์กลางถนนกำเนิดนพคุณ ๖/๖ บรรจบกับทางหลวงแผ่นดินหมายเลข๓๑๖๙ ฟากเหนือ ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๑๖๙เป็นระยะ ๔๕๐ เมตร สุสานจีนเส้นตั้งฉากกับถนนกำเนิดนพคุณ ๖/๖ ฟากตะวันออกที่จุดซึ่งอยู่ห่างจากศูนย์กลางทางหลวงแผ่นดินหมายเลข ๓๑๖๙ ฟากเหนือบรรจบกับถนนกำเนิดนพคุณ ๖/๖ ไปทางทิศตะวันตกเฉียงเหนือ ตามแนวถนนกำเนิดนพคุณ ๖/๖เป็นระยะ ๗๕๐ เมตร และเส้นตั้งฉากกับทางหลวงแผ่นดินหมายเลข ๓๑๖๙ ฟากใต้ที่จุดซึ่งอยู่ห่างจากศูนย์กลางถนนกำเนิดนพคุณ ๖/๗ บรรจบกับทางหลวงแผ่นดินหมายเลข๓๑๖๙ ฟากใต้ ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๑๖๙ เป็นระยะ๑๐๐ เมตรทั้งนี้ ยกเว้นบริเวณที่ ๑ บริเวณที่ ๒ บริเวณที่ ๔ บริเวณที่ ๗โรงเรียนบ้านห้วยทรายขาว โรงเรียนบางสะพานวิทยา โรงเรียนบ้านดอนทองสำนักงานเกษตรอำเภอบางสะพาน และการไฟฟ้าส่วนภูมิภาคอำเภอบางสะพานบริเวณที่ ๔ หมายความว่า พื้นที่ในบริเวณ ป่าสงวนแห่งชาติป่าเขาสีเสียดบริเวณที่ ๕ หมายความว่า พื้นที่ในบริเวณ ด้านเหนือ จดทางหลวงชนบท ปข๑๐๒๓ เพชรเกษม - บ้านเขาน้อย ฟากใต้ โรงเรียนบ้านถ้ำเขาน้อย และถนนกำเนิดนพคุณ ๓/๒ฟากใต้ ด้านตะวันออก จดเส้นขนานระยะ ๓๐๐ เมตร กับศูนย์กลางทางหลวงชนบท ปข ๔๐๐๗บ้านท่าหล่อ - บ้านหนองระแวง ด้านใต้ จดถนนท่าหล่อ - บ้านดอนเคี่ยม ฟากเหนือและเส้นตั้งฉากกับทางหลวงชนบท ปข ๔๐๐๗ บ้านท่าหล่อ - บ้านหนองระแวง ฟากตะวันออกที่จุดซึ่งเป็นศูนย์กลางถนนท่าหล่อ - บ้านดอนเคี่ยม บรรจบกับทางหลวงชนบท ปข ๔๐๐๗บ้านท่าหล่อ - บ้านหนองระแวง ฟากตะวันตก ด้านตะวันตก จดเส้นขนานระยะ ๓๐๐ เมตรกับศูนย์กลางทางหลวงชนบท ปข ๔๐๐๗ บ้านท่าหล่อ - บ้านหนองระแวง ฟากตะวันตกด้านตะวันตก จดเส้นขนานระยะ ๓๐๐ เมตร กับศูนย์กลางทางหลวงชนบท ปข ๔๐๐๗ บ้านท่าหล่อ- บ้านหนองระแวง ทั้งนี้ยกเว้นโรงเรียนบ้านถ้ำเขาน้อยบริเวณที่ ๖ หมายความว่าพื้นที่ในบริเวณเขตองค์การบริหารส่วนตำบลกำเนิดนพคุณ ยกเว้นบริเวณที่ ๑ บริเวณที่๒ บริเวณที่ ๓ บริเวณที่ ๔ บริเวณที่ ๕ บริเวณที่ ๗ สุสานจีน วัดเขากะจิวัดถ้ำเขาน้อย วัดนาผักขวง สำนักสงฆ์ทุ่งไทรทอง สถานีอนามัยบ้านหนองตาจ่าโรงเรียนบ้านดอนสง่า โรงเรียนบ้านนาผักขวง และสถานีรถไฟนาผักขวงบริเวณที่ ๗ หมายความว่า ที่ดินบริเวณเส้นขนานระยะ ๕๐ เมตรกับคลองพันลำ ฝั่งตะวันออก และคลองบางสะพานใหญ่ ฝั่งเหนือ และฝั่งตะวันตกเส้นขนานระยะ ๕๐ เมตร ทั้ง ๒ ฝั่ง กับคลองวังนาค และเส้นขนานระยะ ๕๐ เมตร ทั้ง ๒ฝั่ง กับคลองยายริด ทั้งนี้ ยกเว้นโรงเรียนบ้านห้วยทรายขาวทั้งนี้ บริเวณที่ ๑ - บริเวณที่ ๗ ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึง ร้านจำหน่ายก๊าซสถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายเศษวัสดุข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) กำจัดมูลฝอยข้อ ๗ ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๒) จัดสรรที่ดินเพื่อการอยู่อาศัย(๓) การอยู่อาศัยประเภทอาคารขนาดใหญ่(๔) การอยู่อาศัยประเภทห้องแถว บ้านแถว หรือตึกแถว(๕) การอยู่อาศัยประเภทห้องชุด อาคารชุด หรือหอพักการก่อสร้างอาคารริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำลำคลองหรือแหล่งน้ำสาธารณะไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภค และระยะที่เกิน ๖ เมตร ถึง ๑๕ เมตร ห้ามก่อสร้างอาคารสูงเกิน ๘เมตรข้อ ๘ ภายในบริเวณที่ ๕ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความถึงสถานีบริการร้านจำหน่าย สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สุสานและฌาปนสถานตามกฎหมายว่าด้วยสุสานและฌาปนสถาน(๕) จัดสรรที่ดินเพื่อประกอบอุตสาหกรรม(๖) จัดสรรที่ดินเพื่อประกอบพาณิชยกรรมเว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละ ๕ ของพื้นที่โครงการทั้งหมด(๗) การอยู่อาศัยหรือประกอบพาณิชยกรรมประเภทอาคารขนาดใหญ่(๘) การอยู่อาศัยหรือประกอบพาณิชยกรรมประเภทห้องชุด อาคารชุดหรือหอพัก(๙) โรงฆ่าสัตว์(๑๐) กำจัดขยะมูลฝอยข้อ ๙ ภายในบริเวณที่ ๖ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ และสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) จัดสรรที่ดินเพื่อประกอบอุตสาหกรรม(๕) จัดสรรที่ดินเพื่อประกอบพาณิชยกรรมเว้นแต่เป็นการจัดสรรที่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๖) การอยู่อาศัยหรือประกอบพาณิชยกรรมประเภทอาคารขนาดใหญ่(๗) การอยู่อาศัยหรือประกอบพาณิชยกรรมประเภทห้องแถวบ้านแถวหรือตึกแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๘) การอยู่อาศัยประเภทห้องชุด อาคารชุด หรือหอพักถ้ามีการก่อสร้างอาคารตามกฎหมายว่าด้วยการจัดสรรที่ดินเพื่อประกอบพาณิชยกรรมตาม(๕) และเพื่อการอยู่อาศัยหรือประกอบพาณิชยกรรมประเภทห้องแถว บ้านแถว หรือตึกแถวตาม(๗) ดำเนินการอยู่ในการจัดสรรที่ดินเพื่อการอยู่อาศัยโครงการเดียวกันต้องก่อสร้างอาคารเพื่อกิจการดังกล่าวรวมกันไม่เกินร้อยละห้าของพื้นที่โครงการทั้งหมดข้อ ๑๐ ภายในบริเวณที่๗ เจ้าของหรือผู้ครอบครองที่ดินโดยชอบด้วยกฎหมายให้ก่อสร้างอาคารเพื่อนันทนาการหรือเกี่ยวข้องกับนันทนาการ การรักษาคุณภาพสิ่งแวดล้อมการอยู่อาศัยการเกษตรกรรมหรือที่เกี่ยวข้องกับการเกษตรกรรมการสาธารณูปโภคและสาธารณูปการหรือสาธารณประโยชน์เท่านั้นห้ามมิให้บุคคลใดก่อสร้างอาคาร ดังต่อไปนี้(๑) จัดสรรที่ดินเพื่อการอยู่อาศัย(๒) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๓) การอยู่อาศัยประเภทอาคารขนาดใหญ่(๔) การอยู่อาศัยประเภทห้องแถว บ้านแถว หรือตึกแถว(๕) การอยู่อาศัยประเภทห้องชุด อาคารชุด หรือหอพักการก่อสร้างอาคารริมฝั่งแม่น้ำ ลำคลอง หรือแหล่งน้ำสาธารณะต้องมีที่ว่างตามแนวขนานริมฝั่งตามสภาพธรรมชาติของแม่น้ำลำคลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภค และระยะที่เกิน ๖เมตร ถึง ๑๕ เมตร ห้ามก่อสร้างอาคารสูงเกิน ๘ เมตรข้อ ๑๑ ภายในบริเวณพื้นที่ที่กำหนดไว้ตามข้อ๔ ข้อ ๕ ข้อ ๖ ข้อ ๗ ข้อ ๘ ข้อ ๙ และข้อ ๑๐ ห้ามมิให้บุคคลใด ดัดแปลงใช้หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ ๗ ข้อ ๘ ข้อ ๙และข้อ ๑๐ข้อ ๑๒ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ ข้อ ๗ ข้อ ๘ ข้อ ๙ และข้อ ๑๐ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ ๗ ข้อ ๘ ข้อ ๙และข้อ ๑๐ข้อ ๑๓ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๔ ให้นายกองค์การบริหารส่วนตำบลกำเนิดนพคุณรักษาการตามข้อบัญญัตินี้ประกาศณ วันที่ ๗ กันยายน พ.ศ. ๒๕๕๓ประสงค์สมทรงนายกองค์การบริหารส่วนตำบลกำเนิดนพคุณ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลกำเนิดนพคุณ เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลกำเนิดนพคุณ อำเภอบางสะพานจังหวัดประจวบคีรีขันธ์ พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๒๘ กุมภาพันธ์๒๕๕๔ณัฐวดี/ตรวจ๒๘ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๙ ง/หน้า ๕๗/๑๕ กุมภาพันธ์ ๒๕๕๔